Viborger Samler, 1832-05-20
Under 6te April er udfærdiget en allerhøieste Anordning angaaende Brandvæsenet i Kjøbstæderne udenfor Kjøbenhavn, med Hensyn til Straatagenes Afskaffelse, Bygningsmaaden sammesteds, de til enhver Kjøbstædbygning hørende Brandredskaber og Brandanordningernes Anvendelighed paa de udenfor Byernes egentlige Grændse, men dog paa deres Grunde opførte Bygninger. Forordningen, der i denne Henseende baade indskjærper ældre Anordninger og tillige tilføier nogle nye til Øiemedets Opnaaelse tjenende Bestemmelser, bestaaer af 195. og optager 11 Qvartsider. Udførligt at meddele Samme vil dette Blads indskrænkede Rum ikke tillade; derfor leveres nedenstaaende Hovedindhold: Alle Straatage som endnu findes paa Kjøbstædbygninger skulle i Almindelighed være nedtagne anden 10 Aar fra dette Aars Udgang, eller, hvor særdeles Omstændigheder ei forhindre det, tidligere. Amtmanden bestemmer, efter Forslag fra Byens Bygnings-Commission, paa hvilken Tiendedeel af Byens straatækte Bygninger Straataget i hvert Aars Løb skal nedtages. Der skal for Fremtiden aldeles ingen Dispensation kunne gives til, i en Kjøbstad at belægge nogen ny Bygning eller nogen ombygt dito, eller nogen Tilbygning med Straatag; og ligesom det fremdeles skal være enhver Haandværker forbuden, at opføre nye Bygninger, der ikke ere indrettede til at bære Tegltag, saaledes bør og enhver Reparation paa Tag og Fag af straatætte Bygninger, der fortiden ikke kunne bære Steen, skee saaledes at den Bjælker eller Mure, der istandsættes, ere istand til at bære Tegl. Saavel Eierne som Haandværkerne skulle, i Overtrædelses-Tilfælde, bøde hver 10 til 50 Rbd. Contingentet til Brandassurancen for straatækte Bygninger skal forhøies saaledes, at det, det forfalder den 1ste Octbr. 1833, betales med en halv Deel mere, end det, der ellers efter Assurancesummens Størrelse skulde svares, hvorved det forbliver indtil 1ste Octbr. 1835; men fra den Tid og fremdeles skal det Dobbelte af den ordinaire Brandcontingent af deslige Bygninger udredes. Alle forestaaende Bestemmelser gjælde ogsaa i Et og Alt omhalmukkede Tage. - Det skal nøie paasees, at for Fremtiden ei alene ingen Kjøbstædbygning opføres med Brædegavl, er heller nogen Rullestue, Skuur, eller anden saadan Bygning beklædes med Bræder; men at heller ikke slige Brædegavle eller smaae Bibygninger, naar de ere forfaldne, repareres, ligesom det og forbydes at anbringe Tagrender af Træ. Fra anførte Regel undtages dog Bygninger, der vende ud imod Haven eller aaben Mark, og Bygninger, der ikkun have en Høide af 5 Alen eller derunder, forudsat at begge staae i en Afstand af i det mindste 20 Alen fra enhver anden Bygning, og ingen Jldsted have. Imidlertid er det en Selvfølge, at lig Bygning bliver at borttage, eller vedbørligen forandre, saafremt siden en anden Bygning opføres inden fornævnte Afstand fra Samme; hvilket da i det seneste maa være skeet inden 1 Aar. For saavidt Bygningerne for Tiden ikke ere indrettede i Overeensstemmelse hermed, bliver der ligeledes af Samme fra 1ste Octbr. 1833 at svare forhøiet Brandcontingent, ligesom af straatækte Bygninger. Finde disse Forhøielser Anvendelse paa samme Eiendom, bliver dog kun af den dobbelte Forhøielses samlede Beløb at udrede. Ved alle Taxationer til Prioritets=Efterretning over saadanne, saavelsom straatækkede Bygninger, skal der tages Hensyn til de Byrder og Jndskrænkninger som ifølge forestaaende Bestemmelser ville komme til at hvile paa Samme; og disse altsaa ansættes forholdsmæssigen lavere, end om de vare opførte som Anordningerne foreskrive. - Ligesom Bygnings-Commissioner allerede ere indforte i adskillige Kjøbstæder, saaledes skal der herefter i enhver Kjøbstad være en Saadan, bestaaende af Borgmesteren, Politimesteren, Brandinspecteuren, eller den Høistcommanderende ved Brandcorpset, to af de eligerede Mænd og to andre Mænd af hvilke i det mindste den Ene skal være Bygnings kyndig, dersom ellers denne Egenskab ikke findes hos Nogen af de ovrige Medlemmer. Til denne Bygnings-Commissions Function hører, foruden Hvad som allerede ovenfor er anført, Jagttagelsen af følgende Regler: Naar det ansees nødvendigt, at give en Gade en større Brede, skal Enhver, som i Samme opfører nogen ny Bygning til Gaden, eller eier nogen ubebygget, til Samme stødende, Plads, være pligtig, imod en Godtgjørelse, som Bygnings-Commissionen, under Amtmandens Approbation bestemmer, at indrykke saameget af hiin Grund til Gaden, som, for at give Samme den behørige Brede, ansees fornødent. Alle Gavlvægge i de Bygninger, som herefter opføres, skulle fra Grunden af være at Brandmuur, i det mindste af en Steens Tykkelse, lige til Gavlens øverste Spids, saaledes at Træværket af den ene Bygning paa ingen Maade maa staae i umiddelbar Forbindelse med Nabogaardens Træværk, men hvor der bliver et frit Rum til Naboens Grund af 10 Alen, skal det være nok, at Gavlen er af Bindingsværk, og maa ingen Bygning, Taget, uberegnet, opføres høiere end Gadens Brede; dog, dersom Nogen, for at kunne reise høiere Bygning end han efter Gadens Brede kan være berettiget til, vil indrykke Bygningen og uden Betaling overlade den større Plads som derved bliver udenfor hans Gaard, til Afbenyttelse som Gade, skal han være berettiget til at opføre sin Bygning af saadan Høide, som den Brede udgiør, Gaden derved paa det Sted, erholder, naar denne ikke overstiger 18 Alen; thi høiere end 18 Alen, Taget uberegnet, maa ingen Bygning opføres. Enhver, som agter at opføre nogen ny Bygning, ved ældre Bygninger at gjøre Forandringer, eller paa Samme foretage Hovedreparationer, skal, under en Mulct fra 10 til 50 Rbd. til Byens Fattigkasse, inden hermed begyndes først des- angaaende gjøre Anmeldelse for Bygnings-Commissionen og indhente dens med Amtets Approbation forsynede, skrivtlige Bestemmelse om og efter hvilke Regler han maa bygge. Bygmesteren forfalder i samme Mulct, og Bygherren maa desuden taale, at Bygningen, forsaavidt den ikke er indrettet efter de Regler, Commissionen finder, at der ved samme burde have været iagttagne, for hans Regning igien nedrives. Foruden at bestemme hvorledes enhver Bygning, saavel ind, som udvendig, bør opføres, skal Commissionen ideligt have Tilsyn med alle nye Bygningers Opførselse, saavelsom med de ved de ældre foretagende Forandringer, for Brandforsikkringens Skyld. Disse Bestemmelser skulle og tjene til Regel i de Kjøbstæder, hvor Bygnings-Commissioner allerede ere indrettede, saa at de desangaaende udfærdigede specielle Rescripter, i de enkelte Puncter, hvori disse herfra ere forskjellige, ei længere kunne komme i Betragtning. - Med Hensyn til Brandredskaberne da skal, som almindelig Regel, gjælde, at for de Steder, der ere assurerede indtil en Sum af 300 Rbd. skal der holdes 1 Brandspand, indtil 6000. 2.1,200. 3, 2,000. 4 3000. 5, 4,000. 6 og over 4,000 78, for ethvert Sted, som er assureret for 800 Rbd. og derover, desuden en Brandhage og en Brandslige, samt til hvert Huus en Lygte, hvilke Brandredskabet. overalt skulle findes tilstede inden Aarets Udgang 1833. For de Tilfælde, hvor locale Omstændigheder skulde gjøre en Modification tilraadelig, kan Cancelliet bevilge Samme; ligesom det og, forsaavidt enkelte Kjøbstæder allerede have approberede Brandreglementer, senere end Forordningen af 24de Jan. 1761, ved disse bør have sit Forblivende i fornævnte Henseende. Naar en Gaard eller et Huus i en Kjøbstad, enten af Nyt opbygges eller undergaaer en Hovedreparation og der skal være Kjolle, bor denne være af Muur og Jern. Hvor en Kjølle opføres i et forhen opbygt Huus, som ikke kan bære Byrden af deslige Kjøller bør den opmures af Muur og Bindingsværk med Jern=Aas og Flager, samt murede Skumfjelle; men alle de Kjølle=Skorstene, som ikkun ere af en halv Steens Muur, bør nedrives og igjen med en heel Steen opføres ligesom alle Kjøller indvendig, saavelsom Alt til Grisen og Skorstenen grændsende Træværk maa beklædes med en halv Steens Muur. For de allerede tilværende Kjøller træde disse Bestemmelser først i Kraft om 5 Aar. - Bygninger, som udenfor en Kjøbstads egentlige Grændse opføres paa dens Grund, naar de ikke ligge i en Afstand af i det mindste 300 Alen fra bemeldte Grændse, skulle i Et og Alt være indrettede efter de for Kjøbstædbygninger foreskrevne Regler hvorimod det, Hvad de fjernere Bygninger angaaer, er nok, at de ere indrettede efter de for Landbygningerne givne Forskrivter. Herfra bør imidlertid undtages de Tilfælde, hvor en Række af Bygninger er fremkommen udenfor Byens egentlige Grændse, og hvor disse ikke ligge i en saadan indbyrdes Afstand, som for Landbygninger er foreskreven; thi da bør forsaavidt en saadan Nække strækker sig, de for Kjøbstæderne foreskrevne Regler følges, uden Hensyn til Afstanden fra selve Byen o. s. v. (Rand. Avis.)